Ľubica Karvašová

Ľubica Karvašová (* 20. august 1987, ČSSR) je slovenská diplomatka, špecializujúca sa na problematiku európskej politiky, od 16. júla 2024 poslankyňa Európskeho parlamentu za Slovensko. Pôsobila v slovenskej zahraničnej službe, bola členkou Stáleho zastúpenia SR pri Európskej únii a diplomatickou poradkyňou predsedu vlády SR pre záležitosti Európskej únie. Vo februári 2024 avizovala kandidatúru v júnových voľbách do Európskeho parlamentu za stranu Progresívne Slovensko.

 Životopis 
V rokoch 20052010 absolvovala inžinierske štúdium medzinárodných ekonomických vzťahov a hospodárskej diplomacie na Fakulte medzinárodných vzťahov Ekonomickej univerzity v Bratislave so študijnými pobytmi na Helsinskej univerzite (2009) a na Sorbonne (20092010), odkiaľ má magisterský titul v odbore európskych záležitostí.

V roku 2011, pred nástupom do slovenskej zahraničnej služby, pracovala niekoľko mesiacov ako špecialistka – koordinátorka ECB v kancelárii guvernéra Národnej banky Slovenska, následne od mája 2011 až do augusta 2015 pôsobila na Ministerstve zahraničných vecí SR, kde zastávala viacero funkcií, vrátane zástupkyne riaditeľa kancelárie štátneho tajomníka.

Od septembra 2015 do januára 2020 bola členkou Stáleho zastúpenia Slovenska pri Európskej únii, kde počas slovenského predsedníctva v Rade EÚ (júldecember 2016) pôsobila v tíme stáleho predstaviteľa SR v Bruseli Petra Javorčíka.

Od októbra 2020 do novembra 2023, počas pôsobenia premiérov Igora Matoviča, Eduarda Hegera a Ľudovíta Ódora, bola diplomatickou poradkyňou predsedu vlády SR pre záležitosti Európskej únie.

 Politické pôsobenie 
Vo februári 2024 avizovala kandidatúru v júnových voľbách do Európskeho parlamentu za stranu Progresívne Slovensko na kandidátke vedenej expremiérom Ľudovítom Ódorom. Vo voľbách získala 65 835 prednostných hlasov a bola zvolená za europoslankyňu.

V europarlamente pôsobí vo frakcii Obnovme Európu a v júli 2024 bola zvolená za podpredsedníčku výboru pre regionálny rozvoj.

 Osobný život 
Je vnučkou slovenského národohospodára, právnika a vysokoškolského pedagóga Imricha Karvaša (* 1903 – † 1981), ktorý počas druhej svetovej vojny ako prvý guvernér Slovenskej národnej banky podporil protinacistický odboj a Slovenské národné povstanie. Je vydatá, s manželom Mariánom Zacharom majú dcéru Améliu (* 2026).

 Ocenenia 
 2021: cena stredoeurópskej pobočky amerického think-tanku Aspen Institute v Prahe za „výnimočné úspechy v oblasti zodpovedného občianskeho prístupu a hodnotového vodcovstva so spoločenským dosahom“.

 Publikačná činnosť 


 Referencie 

 Iné projekty 

 Externé odkazy 
 Ľubica Karvašová na webe Európskeho parlamentu
 Ľubica Karvašová na Twitteri (X)
 Spravodajstvo týkajúce sa Ľubice Karvašovej na portáli Euractiv.sk
 Spravodajstvo týkajúce sa Ľubice Karvašovej na portáli EuropskeNoviny.sk
 NA ROVINU s Ľubicou Karvašovou z PS: Robert Fico nie je Orbán, ale vzďaľujeme sa od hodnôt EÚ – rozhovor pre portál Aktuality.sk (2024)

Kategória:Slovenskí ekonómovia
Kategória:Slovenskí diplomati
Kategória:Slovenské političky
Kategória:Politici Progresívneho Slovenska
Kategória:Slovenskí europoslanci (2024 – 2029)
Kategória:Absolventi Ekonomickej univerzity v Bratislave
Kategória:Absolventi Sorbonny